90. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 525 της 10/26 Νοεμ. 1984 (ΦΕΚ Α΄ 184) Αναπροσδιορισμός της θέσεως λειτουργίας των σταθμών διοδίων στην οδική αρτηρία Κορίνθου-Πατρών και τροποποίηση διατάξεων για την είσπραξη των ειδικών τελών κυκλοφορίας οχημάτων (διόδια). Έχοντας υπόψη: 1.Τις διατάξεις της παρ. 2 του άρθρ. 15 του Νόμ. 1349/1983 «Σύσταση Οργανισμού Αντισεισμικού Σχεδιασμού και Προστασίας (ΟΑΣΠ) και άλλες διατάξεις» (ΦΕΚ 52 τ.Α΄/25.4.1983). 2.Την αριθ.Υ .79/1984 (ΦΕΚ 413/Β/84) απόφαση του Πρωθυπουργού «Ανάθεση αρμοδιοτήτων στον αναπληρωτή Υπουργό Οικονομικών». 3.Την αριθ. 684/1984 γνωμοδότηση του Συμβουλίου της Επικρατείας με πρόταση των Υπουργών Δημοσίων Έργων και Οικονομικών, αποφασίζουμε. Αναπροσδιορισμός σταθμών διοδίων Άρθρ.1.-Για την οδό Κορίνθου-Πατρών οι θέσεις λειτουργίας των σταθμών διοδίων αναπροσαρμόζονται ως εξής: α)Παραμένουν σε λειτουργία οι δύο μετωπικοί σταθμοί εισπράξεως διοδίων στο Ζευγολατιό Κορινθίας και το Ρίο. β)Καταργούνται οι 5 πλευρικοί σταθμοί διοδίων που υπάρχουν ή προβλέπονται κοντά στις πόλεις Κιάτο, Ξυλόκαστρο, Ακράτα, Αίγιο και Λόγγο. Ισχύς τέλους διοδίων Άρθρ.2.-1.Τα ειδικά τέλη κυκλοφορίας των οχημάτων (διόδια) που έχουν καθορισθεί σε καθένα από τα τμήματα των εθνικών οδών, ισχύουν για διέλευση οχημάτων από όλους τους σταθμούς εισπράξεως και ελέγχου του αντίστοιχου τμήματος. 2.Σε περίπτωση ενδιαμέσων διαδρόμων όπου το όχημα διέρχεται από μερικούς μόνο από τους σταθμούς διοδίων που υπάρχουν σε καθένα από τα οδικά τμήματα, το τέλος που επιβάλλεται υπολογίζεται με κλάσμα του τέλους (Αντί για τη σελ. 578,503(α) Σελ. 578,503(β) Τεύχος Ζ72-Σελ. 139 Κατασκευή και Συντήρηση Οδών 23.Ζ.α.89-90 που προβλέπεται για πλήρη διαδρομή ίσο με το λόγο του αριθμού των σταθμών από τους οποίους θα περάσει το όχημα προς το συνολικό αριθμό των σταθμών διοδίων που λειτουργούν στο οδικό αυτό τμήμα. Το ποσό που προκύπτει στρογγυλοποιείται στην αμέσως ανώτερη δεκάδα δραχμών. 3.Ειδικά για τα τμήματα των εθνικών οδών που λειτουργούν 2 σταθμοί διοδίων για τη διέλευση οχήματος από μετωπικό σταθμό με ενδιάμεσο προορισμό καταβάλλεται το τέλος πλήρους διαδρομής του τμήματος, αλλά το αποδεικτικό της πληρωμής μπορεί να χρησιμοποιείται οποτεδήποτε για την επιστροφή και διέλευση από τον ίδιο σταθμό ή για την ολοκλήρωση της διαδρομής. Καταργούμενες διατάξεις Άρθρ.3.-Από την ισχύ του δ/τος αυτού καταργούνται οι διατάξεις: α)Της παρ. 2 του άρθρ. 1, οι περιπτ. Αβ, Β, Γβ και Δβ της παρ. 1 του άρθρ. 2 και η παρ. 2 του αυτού άρθρου του Π.Δ. 812/7.11.78 (ΦΕΚ 186 Α) και β)το τελευταίο εδάφιο της περιπτ. Α7 της παρ. 3 του άρθρ. 1 του Ν.Δ. 3905/10/11.11.58 (ΦΕΚ 196 Α). Άρθρ.4.-Η ισχύς του Δ/τος αυτού αρχίζει μετά 15 ημέρες από τη δημοσίευσή του. 